kardosdrur/scandi-wiki huggingface dataset:
Arnulf Abele

Arnulf Abele (8. november 1914 – 2. juli 2000) var en højt dekoreret major i Wehrmacht under 2. verdenskrig og senere oberst i Bundeswehr. Han modtog blandt andet Jernkorsets Ridderkors for sin indsats. Abele blev taget til fange af amerikanske tropper i 1944 og blev sat fri i 1946. Han meldte sig senere til tjeneste i Bundeswehr. Hans militære karriere sluttede i 1973.

Udmærkelser 
 Jernkorset (1939)
 2. klasse (25. juli 1940)
 1. klasse (22. januar 1942)
 Såretmærket (1939)
 i sort (28. oktober 1942)
 Jernkorsets Ridderkors
 Modtaget den 22. februar 1944 som Hauptmann og kommandør af I. / Reichs-Grenadier-Regiment "Hoch u. Deutschmeister" 
 Bundesverdienstkreuz
 1. klasse (1972)

Fodnoter

Litteratur 
 Fellgiebel, Walther-Peer (2000). Die Träger des Ritterkreuzes des Eisernen Kreuzes 1939-1945. Friedburg, Tyskland: Podzun-Pallas. .
 Scherzer, Veit (2007). Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives (in German). Jena, Tyskland: Scherzers Miltaer-Verlag. .

Eksterne henvisninger 
 TracesOfWar.com
 Lexikon der Wehrmacht
 Ritterkreuztraeger 1939-1945

Officerer fra Tyskland
Modtagere af Jernkorset
Tysklands militære personel i 2. verdenskrig
Personer fra Nürnberg
Antitankhunde

Antitank-hunde var hunde, som Sovjetunionen under 2. verdenskrig trænede til at løbe ind under de tyske kampvogne, hvorefter en sprængladning på hundens ryg eksploderede ved hjælp af en kontaktdetonator.

Nogle af hundene løb ind under russernes egne kampvogne, muligvis fordi de var trænet netop med russiske kampvogne og derfor kendte disses udseende og lugt. 

Den tyske hær lærte snart at tage sig i agt for de minerede hunde og der blev givet ordre til at skyde alle russiske hunde under påskud af at de havde rabies. På grund af dette blev hunde ret sjældne på Østfronten, hvad der gjorde antitank-hundenes værdi som overraskelsesvåben endnu mindre effektiv.

Eksterne kilder 

Selvmordshunde: Bombehunde angreb tyske tanks

Våben
Hundegrupper
Brugshundetyper
Sovjetunionen under 2. verdenskrig
Air Norway

Air Norway er et viruelt flyselskab med base på Ørland Lufthavn ved Brekstad, i fylken Sør-Trøndelag, Norge. Selskabet flyver 7 ugentlige returflyvninger imellem Ørland og Oslo Lufthavn, Gardermoen, samt én ugentlig rundflyvning imellem Oslo og Aalborg Lufthavn med et wet-leased Fairchild Metro 23 fly ejet af det danske selskab North Flying.

Operationer 
Flyselskabet er ejet 40% af Nordic Air, 40% af Ørland Kommune og 20% af North Flying. Alle flyafgangene bliver fløjet af North Flying med et 19-sæders Fairchild Metro 23 i Air Norway bemaling. Kommunen yder tilskud til ruten på 1 million NOK om året. Selskabet har en administrerende direktør på nedsat tid og én person der koordinerer billet-bestillinger. I 2008 havde selskabet en omsætning på 16 millioner NOK og et overskud på knap 800.000 NOK. Ørland Lufthavn er den civile del af den militære Ørland Hovedflyvestation. Traditionelt har den vigtigste kundegruppe for Air Norway været militært personel.

Destinationer 
Air Norway flyver 7 ugentlige rundture fra Ørland til Oslo, hvor lørdag er eneste dag uden flyvning. Flyet letter om morgenen fra Ørland og returnere fra Oslo kl. 18.00 på hverdage. Fredag aften er der én afgang til Aalborg Lufthavn fra Oslo, så North Flying kan få sit fly hjem på basen i Aalborg. Flyet går tilbage til Oslo søndag eftermiddag som en regulær afgang.

I kølvandet på Coast Airs konkurs i januar 2008 startede Air Norway op med en daglig rundtur imellem Fagernes Lufthavn og Trondheim Lufthavn, og 2 daglige rundture imellem Oslo Lufthavn, Gardermoen og Fagernes. Selskabet stoppede allerede i 2009 med at flyve på ruterne.

Referencer

Eksterne henvisninger 

 Air Norways officielle hjemmeside

Flyselskaber fra Norge
Etableret i 2003
Ophørt i 2017
Christian Rimestad

Christian Rimestad er navnet på flere personer:

 Christian Olsen Rimestad (birkedommer) ( død 1832) – dansk birkedommer
 Christian Vilhelm Rimestad (1816-1879) – dansk skolemand, redaktør og politiker, søn af birkedommeren
 Christian Rimestad (politiker) (1830-1894) – dansk højesteretsdommer og politiker, søn af birkedommeren
 Christian Olsen Rimestad (1848-1915) – dansk jernbanemand, søn af skolemanden
 Christian Rimestad (forfatter) (1878-1943) – dansk oversætter og forfatter, søn af højesteretsdommeren
Elis (Grækenland)

Elis  var hovedstaden i  antikke landskab en by der tidligere var en provins  i det sydlige Grækenland i den nordvestlige del af halvøen Peloponnes. Provinsen er især kendt for Olympia, hvor antikkens olympiske lege i det antikke Grækenland blev afholdt. Elis blev i 2006 en by fra at være en provins.

Kilder og henvisninger

Elis historie  på  odysseus.culture.gr

Grækenlands geografi
Peloponnes
Deyang

Deyang (forenklet kinesisk: 德阳; traditionel kinesisk: 德陽; pinyin: Déyáng) er et bypræfektur i den kinesiske provins Sichuan. Det har et areal på 5,818 km2, og en befolkning på 3.810.000 mennesker (2004).

Kulturminder 
Konfuciustemplet i Deyang (Deyang wenmiao, 德阳文庙) blev i 2001 opført på Folkerepublikken Kinas liste over kulturminder.

Bypræfekturet er dessuden kendt for et vinbryggeri kaldt Jiannanchun i byamtet Mianzhu og for museet og det arkæologiske udgravningsfelt Sanxingdui i byamtet Guanghan fra den gamle shu-kultur. Det blev afdækket og udviklet fra 1986. Der er også en smuk sø ved navn Jinghu-søen.

Administrative enheder 
Bypræfekturet Deyang har jurisdiktion over et distrikt (区 qū), 3 byamt (市 shì) og 2 amter (县 xiàn).

Trafik

Jernbane 
Baoji-Chengdu-jernbanen løber gennem området. Den knytter Baoji i naboprovinsen Shaanxi til Chengdu i Sichuan.

Vej 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu sørmod syd til Kunming i den sydvestlige provins Yunnan.

Eksterne henvisninger 
 Officiel webside  
 Infoside  
 Foto fra Deyang hos Panoramio 

Bypræfekturer i Sichuan
Anders Olesen (forfatter)

Anders Olesen (født 1949) er en dansk læge og forfatter. Han er (2014) bosat i København.

Værker 
 2006 Radiorummet (novellesamling)
 2010 Placebo (roman)

Kilder 
 Forfatterens hjemmeside
 Gyldendals forfatterside 

Novelleforfattere fra Danmark
Dansksprogede forfattere fra Danmark
Katrine Grünfeld

Katrine Grünfeld (født 1968 i Aarhus) dansk forfatter, cand.mag. i psykologi og litteratur 1998 fra RUC. Debuterede i 2008 med romanen Mindre pletter. Katrine Grünfeld er støttet af Statens kunstfond og Statens kunstråd.
Hun er medlem af Pen, Dansk Forfatterforening, sidder i styregruppen for DLI (Den litterære institution), er medlem af kunstnergruppen POLAK og sidder i bestyrelsen for Poul og Karen M. Engell´s Fond.

Katrine Grünfeld, der bor på Nørrebro i København, er, sammen med filminstruktør og billedkunstner Sidse Carstens, direktør for Salon Valerie Galner

Udgivelser

Eksterne henvisninger 
 Katrine Grünfelds hjemmeside 
 Katrine Grünfeld på Litteratursiden.dk 
 Salon Valerie Galner

Romanforfattere fra Danmark
Dansksprogede forfattere fra Danmark
Vitoria (1865)

Vitoria var Spaniens tredje panserskib, og indgik i den spanske marines plan om at genskabe landet som maritim stormagt, efter at opfindelsen af panserskibet i 1859 i princippet havde gjort alle upansrede skibe forældede. Skibet blev bygget i England og var et stort moderne panserskib, konstrueret af jern. Skibet var opkaldt efter den nordspanske (baskiske) by Vitoria, hvor en kombineret britisk-spansk-portugisisk hær vandt en afgørende sejr over Frankrig i juni 1813, og dermed tvang franskmændene ud af den iberiske halvø under sidste del af Napoleonskrigene.

Tjeneste 

Vitoria fik i 1870 æren af at sejle til Italien for at hente den nyvalgte konge Amadeus 1. af Spanien i Italien. Da den kommende dronning bar navnet Victoria, blev skibet omdøbt til ære for hende, og kan derfor også ses omtalt under dette navn. Da Amadeus og Victoria forlod Spanien igen i 1873, fik skibet sit gamle navn tilbage.

Vitoria blev blandet ind i borgerkrigen i 1873, da separatistiske oprørere erobrede flådebasen i Cartagena og dermed de fleste spanske panserskibe. Oprørerne havde hårdt brug for penge og forsyninger, og det betød, at de sendte skibene til nærliggende havnebyer for at opkræve beskyttelsespenge eller i modsat fald beskyde byerne. Det fik den spanske regering til at erklære skibene for piratskibe, og anmode om hjælp fra andre lande til at opbringe skibe, der førte separatisternes røde flag. Vitoria blev af oprørene sendt til Almeria for at presse penge ud af byen, men undervejs blev skibet eobret af det britiske panserskib HMS Swiftsure og det tyske Friedrich Carl, og blev leveret tilbage til den spanske regering, og på den måde kom der mere balance i styrkeforholdet.

Den 11. oktober 1873 sejlede Vitoria som det eneste panserskib i en spansk eskadre mod Cartagena. Oprørerne stod også til søs, med panserskibene Numancia, Tetuán og Mendez Nunez. De to eskadrer førte under slaget begge det spanske flag, og Lybeck bemærker, at det må høre til sjældenhederne, at man oplever skibe under samme flag bekæmpe hinanden med så stor iver. Vitoria klarede sig bedst i artilleriduellerne, og ét efter ét søgte oprørernes panserskibe tilbage til Cartagena. På landjorden havde de styrker, der støttede den kommende kong Alfons 12. fået overtaget, og da de var tæt på at erobre Cartagena i januar 1874, sejlede oprørslederen Contreras med Numancia til den franske koloni Algier. Der fik han lov at blive, mens skibet blev leveret tilbage til den spanske regering.

I 1896 blev Vitoria sammen med den jævnaldrende Numancia sendt til ombygning i Toulon, hvor skibet fik moderne hurtigtskydende kanoner og nyt maskineri. Det fungerede herefter som kystpanserskib uden rigning. Under den spansk-amerikanske krig i 1898 var det en del af den spanske skoledivision. Fra 1907 var skibet i reserve og i 1911 blev det solgt og ophugget.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Otto Lybeck, Allmän Sjökrigshistoria, Bind 1: 1853-1914, Stockholm 1919.

Noter 

Krigsskibe fra Spanien
Trondheim Lufthavn, Værnes

Trondheim Lufthavn, Værnes, (IATA: TRD, ICAO: ENVA), er en international lufthavn i Stjørdal kommune ved Stjørdalshalsen, i Nord-Trøndelag, circa 35 km øst for Trondheim, Norge. I 2011 ekspederede den 3.926.461 passagerer og 57.912 starter og landinger, hvilket gør den til den 4. travleste lufthavn i Norge.

Destinationer

Charter 

Kilde: http://envaspotter.wordpress.com/category/flyselskaper/

Jernbanestation 
 Værnes Station (Trondheim Lufthavn)

Eksterne henvisninger 

 Trondheim Airports officielle hjemmeside

Lufthavne i Norge
Etableret i 1914
Lufthavn, Værnes
Transport i Trondheim
Rasmus Kofoed

Rasmus Kofoed (født 22. august 1974 i Birkerød) er en dansk kok og restauratør. I 2011 vandt han guldmedalje ved Bocuse d'Or. Han er medejer af den trestjernede Restaurant Geranium, der genåbnede i Parken i 2010.

Historie 
Kofoed flyttede sammen med familien til Vordingborg, da han gik i 3. klasse.

Han er udlært på Hotel d'Angleterre, og blev senere køkkenchef på stedet. Han blev dog fyret i 2005, da han nægtede at sætte stjerneskud, pariserbøf og club sandwich på menukortet i hotellets restaurant. Han arbejdede på den to-stjernede restaurant Scholteshof i Belgien. Han var køkkenchef på en række københavnske restauranter, bl.a. Krogs Fiskerestaurant og Gastronomique, før han i foråret 2007 åbnede Geranium i Kongens Have sammen med Søren Ledet. Restauranten måtte trods en Michelinstjerne i 2008 lukke i 2009, men genåbnede i 2010.

Rasmus Kofoed har flere gange deltaget ved VM for kokke og har vundet både bronze og sølvmedalje. I 2010 vandt han guld ved EM for kokke og i 2011 vandt han guld i Bocuse d'Or.

Kilder

Eksterne henvisninger 

 , 

Kokke fra Danmark
Restauratører fra Danmark
Personer i Kraks Blå Bog
Sextus Miskow

Sextus Miskow (3. februar 1857 i Nyborg – 24. november 1928) var en dansk sanger, komponist og musikanmelder.

Efter to år på Hærens Elevskole fra 1871 skiftede Miskow spor og videreuddannede sig i violin- og klaverspil og blev 1876-1879 undervist på Det Kongelige Danske Musikkonservatorium. Her koncentrerede han sig om sangundervisning med Carl Helsted som lærer- Han debuterede som bassanger på Det kongelige Teater i 1880. Han fik imidlertid aldrig fast ansættelse på teatret og virkede siden som sanglærer og som koncertsanger. I 1903-1914 var han også musikanmelder bl.a. ved Berlingske Tidende og kordirigent for Københavns Arbejder Sangkor, som han stiftede i 1915. Desuden begyndte han at komponere. 

Det meste af hans musik er glemt i dag, men en af hans første sange var Den spillemand snapped' fiolen fra væg med tekst af Holger Drachmann. Den er med i nye sangbøger og indspilles af dagens kunstnere. At være kendt for én sang er en skæbne han deler med mange andre komponister (Alfred Tofft, Aksel Agerby og Jacob Saxtorph-Mikkelsen). Hans Allegretto Fantasia for klarinet og klaver kan høres i flere udgaver på nettet.

Musik (ikke komplet) 
 Sange på Wikisource
 Nocturne (strygeorkester, 2 horn og 2 fagotter)
 Snehvide (syngespil sammen med Christian Danning)
 Fyrtøjet (syngespil)
 Ridder Karl af Rise (syngespil)
 Fangen på Sønderborg (orkester og solist)
 Klaverstykker
 en sonate for violin og klaver
 fantasistykker for klaver og klarinet
 over 50 sange
 En fremførelse af Allegretto fantasia

Kilder m.m. 
 Artikel i Dansk biografisk Leksikon
 Gerhardt Lynge: Danske Komponister (1917)
 Sextus Miskow: Det var dengang (selvbiografi 1926)
 Sextus Miskow: Pelikohl eller saa galt gik det (selvbiografi 1928)

Eksterne henvisninger 
 

Komponister fra Danmark
Sangere fra Danmark
Personer fra Nyborg
Danskere i 1800-tallet
Danskere i 1900-tallet
Selvbiografer fra Danmark
Musikkritikere fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Helsinki Lufthavn

Helsingfors-Vanda Lufthavn (svensk Helsingfors-Vanda flygplats, finsk Helsinki-Vantaan lentoasema), (IATA: HEL, ICAO: EFHK), er Finlands vigtigste internationale lufthavn. Den ligger i byen Vantaa, cirka 17 km nord for hovedstaden Helsingfors. Den blev bygget i anledning af Sommer-OL 1952. I 2017 ekspederede den 18.892.386 passagerer og 178.000 landinger, hvilket gjorde den til 4. største lufthavn i Norden.

Finnair har deres hovedhub på Vantaa og betjener et stort antal indenrigs og udenrigs ruter. Blandt andet har selskabet skabt meget trafik i lufthavnen på grund af deres mange ruteåbninger til Asien. Det SAS-ejede flyselskab Blue1 har også deres Hub i lufthavnen

Eksterne henvisninger 

 Helsinki Lufthavns officielle hjemmeside

Lufthavne i Finland
Etableret i 1952
Lufthavn
Oulu Lufthavn

Oulu Lufthavn  er en lufthavn beliggende i Oulunsalo kommune, cirka 10 km syd/vest for Oulu i Finland. I 2008 ekspederede den 687.958 passagerer, hvilket gjorde Oulu til landets anden travleste lufthavn efter Helsinki.

Landingsbane 
Lufthavnen har én landingsbane der er 2501 meter lang og 60 meter bred. Der er installeret instrumentlandingssystem i Kategori II.

Eksterne henvisninger 

 Oulu Lufthavns officielle hjemmeside

Lufthavne i Finland
Etableret i 1953
Lufthavn
Stockholm-Skavsta Lufthavn

Stockholm-Skavsta Lufthavn, (IATA: NYO, ICAO: ESKN) er en international lufthavn der ligger i nærheden af Nyköping, Sverige, cirka 100 km syd for hovedstaden Stockholm. I 2009 ekspederede den 2.524.633 passagerer og 16.588 landinger, hvilket gjorde Skavsta til landets 3. travleste lufthavn efter Stockholm-Arlanda og Göteborg-Landvetter. Lavprisselskabet Ryanair er den absolut største kunde i Skavsta og har flere fly med fast base her.

Historie 
Fra 2. verdenskrig og indtil 1980 var området en militær flybase. Da flyvåbnet havde forladt området valgte kommunen i 1984 af overtage bygninger og arealer, samt give det navnet Nyköping-Oxelösunds flygplats. I 1991 skiftede man det officielle navn til det nuværende. Det britiske firma TBI plc købte i 1998 90% af aktierne i lufthavnen af kommunen.

Selskaber 
 Gotlandsflyg (Visby, sommerrute)
 Ryanair
 Wizz Air
 TUIfly Nordic (Charter)
 Thomas Cook Airlines Scandinavia (Charter)

Eksterne henvisninger 

 Stockholm-Skavsta Lufthavns officielle hjemmeside

Lufthavne i Sverige
Etableret i 1984
Skavsta Lufthavn
Meindl

Meindl kan henvise til flere artikler: 

 Eugen Meindl – en tysk general under 2. verdenskrig.
 21. Luftwaffe feltdivision – en infanteridivision under Luftwaffe i 2. verdenskrig.
 Meindl (firma), et skotøjsfirma baseret i Bayern, Tyskland.
Cuernavaca

Cuernavaca er hovedstaden og den største by i den Mexicanske stat Morelos med 349.102 registrerede indbyggere (2005). Det anslås at der reelt bor 480.000 (2005). Byen blev grundlagt ca. 1200 f.kr. nær Gualupita af Olmekerne, kendt som "moder-kulturen" blandt Mesoamerikanerne. Den er lokaliseret ca. 85 km syd for Mexico City. 

Byen er i folkemunde kendt under navnet "The eternal spring" (det evige forår), grundet sit stabile klima og varierede vegetation, hvilket til dels skyldes byens beliggenhed omgivet af bjerge. Temperaturen overstiger sjældent 28 C eller falder under 15 og gennemsnittemperaturen ligger på 21.1 C. Før spansk indtrængen i området brugte Aztekernes ledere området som et fristed, når klimaet i andre egne var hårdfør. I dag fungerer byen som et fristed for Mexico Citys elite samt udenlandske turister, af hvilke hovedparten er amerikanere.   

Navnet Cuernavaca stammer fra et Nathuatl ord "Cuauhnahuac", hvilket betyder "omgivet af træer" eller "tæt ved træer". Navnet blev senere tilpasset den spanske tunge, eftersom spaniolerne ikke kunne udtale de indfødtes navngivning af stedet.

Gennem tiden har Cuernavaca huset mange historiske personligheder, alt fra kunstnere til politiske kometer.Nok mest kendt er Hernan Cortes (1485 – 2. december 1547), som var grundlægger af det spanske herredømme over Mexico, hvis residens og borg (Palacio de Cortes) er beliggende i byens centrum, og er bygget ovenpå/af et Aztekisk tempel, som var i brug frem til hans ankomst. Borgen er åben for offentligheden, og fungerer som et museum, der fortæller områdets historie fra Olmekerne frem til den Mexicanske Revolution. Det er specielt kendt for et 22x4 meter vægmaleri af Diego Rivera.

Referencer 

Byer i Mexico
Aztekerne
Meindl (firma)

Lukas Meindl GmbH & Co.KG, mere almindeligt kendt som Meindl, er et tysk skotøjsfirma, der er hjemmehørende i Kirchanschöring i Bayern. Firmaet er kendt for sine kvalitetsprodukter, især støvler egnet til march og bjergvandring. 

Meindl er leverandør af kampstøvlen "Desert Fox", der anvendes af soldater i den britiske hær, inklusive Royal Marines, i Irak og Afghanistan. I 2001 var Meindls støvler også med i afprøvningen af støvler, der skulle afløse den tidligere anvendte kampstøvle i det danske Forsvar, men de tabte buddet til Ecco.

Referencer

Externt link 
 Meindl's officielle hjemmeside 

Beklædningsvirksomheder fra Tyskland
Fodtøjsvirksomheder
Stockholm-Bromma Lufthavn

Stockholm-Bromma Lufthavn, (IATA: BMA, ICAO: ESSB) er en lufthavn der ligger 7.4 km nord/vest for centrum af Stockholm, Sverige. I 2009 ekspederede den 1.968.139 passagerer og 31.951 starter/landinger.

På grund af lufthavnens tætte placering på byen er der strenge lydkrav til flyene, og starter og landinger er ikke tilladt efter kl. 22.00. Der er flest indenrigsruter fra Bromma, men der flyves også til bl.a Billund, Aarhus og Helsinki af det danske selskab SUN-AIR.

Eksterne henvisninger 

 Stockholm-Bromma Lufthavns officielle hjemmeside

Lufthavne i Sverige
Bromma Lufthavn
Etableret i 1936
Bromma Lufthavn
Tromsø Lufthavn

Tromsø Lufthavn, (tidl. Tromsø Airport, Langnes) (IATA: TOS, ICAO: ENTC) er en lufthavn der ligger 3 km vest for centrum af Tromsø, Norge. I 2011 ekspederede den 1 800 093 passagerer og 39 483 flybevægelser.

Lufthavnen dækker området omkring Tromsø og de nordlige og centrale dele af Troms fylke. For flyruter til mange lufthavne i Finnmark er Tromsø en vigtig hub på grund af de fleste passagerer skal videre sydpå mod Oslo-Gardermoen eller Trondheim.

Historie 
Flyvepladsen åbnede officielt i 1964. Terminalbygningen er blev moderniseret flere gange siden (i 1977, 1985 og 1998), og dele af de oprindelige bygninger er stadigvæk i brug. I forbindelse med det sidste byggeri fik lufthavnen nyt kontroltårn, udvidet infrastruktur, forlænget rullebane og direkte gangbroer fra gate til fly.

Selskaber og ruter 
 airBaltic (Riga)
 Nordavia (Arkhangelsk, Murmansk)
 Norwegian (Bergen, Bodø, London (Gatwick), Oslo-Gardermoen, Oslo-Rygge og Trondheim)
 SAS Norge (Alta, Bodø, Longyearbyen, Oslo-Gardermoen og Trondheim)
 SAS Sverige (Stockholm [sommerrute])
 Widerøe (Alta, Andenes, Bergen, Berlevåg, Bodø, Båtsfjord, Hammerfest, Harstad/Narvik-Evenes, Hasvik, Honningsvåg, Kirkenes, Lakselv, Mehamn, Narvik-Framnes, Oslo/Sandefjord-Torp, Stokmarknes, Sørkjosen, Vadsø og Vardø)

Fragt 
 Kato Air (Alta [post])
 West Air Sweden (Svalbard [post], Oslo-Gardermoen [post], Harstad/Narvik-Evenes [post])

Eksterne henvisninger 

 Tromsø Lufthavns officielle hjemmeside

Lufthavne i Norge
Etableret i 1964
Lufthavn
Göteborg City Airport

Göteborg City Airport, (IATA: GSE, ICAO: ESGP) er en international lufthavn på øen Hisingen, 12 km nord/vest for centrum af Göteborg, Sverige. I 2009 ekspederede den 720.000 passagerer. I 2018 havde lufthavnen over 6.8 millioner passagere.

Gotlandsflyg, Ryanair og Wizz Air har ruter fra lufthavnen.

Historie 
I 1940 blev der på området bygget en militær flyveplads kaldet F 9 Säve. Det sidste jagerfly forlod landingsbanen i 1969 og flyvepladsen lukkede ned for militær aktivitet. I 1977 kom der civil trafik i lufthavnen da alle områdets fritidsflyvere blev flyttet til Säve, efter Göteborg-Landvetter åbnede. I 1984 blev landingsbanen forlænget og faciliteterne moderniseret, så der nu kunne modtages business-jet og andre større fly. I 2001 skiftede lufthavnen navn til City Airport og Ryanair startede en rute op til London-Stansted.

Eksterne henvisninger 

 Göteborg City Airports officielle hjemmeside

Lufthavne i Sverige
Etableret i 1940
City Airport
Bodø Lufthavn

Bodø Lufthavn, (IATA: BOO, ICAO: ENBO) er en civil lufthavn ved Bodø, Norge. I 2009 ekspederede den 1.554.458 passagerer, 2.317 tons fragt og 41.782 flybevægelser. Lufthavnen deler landingsbane med den militære flybase Bodø hovedflystasjon.

Destinationer og selskaber

Eksterne henvisninger 

 Bodø Lufthavns officielle hjemmeside

Lufthavne i Norge
Etableret i 1940
Lufthavn
Carl Frederik Grove

Carl Frederik Grove er navnet på flere personer:

 Carl Frederik Grove (søofficer) (1758-1829) – en dansk søofficer
 Carl Frederik Grove (ingeniør) (1822-1883) – en dansk ingeniør
 Carl Frederik Grove, kendt som Carl Grove (1828-1895) – en dansk skolemand
Emanuel Rasmus Grove

Emanuel Rasmus Grove er navnet på flere personer:

 Emanuel Rasmus Grove (embedsmand) (1756-1847) – en dansk embedsmand og diplomat
 Emanuel Rasmus Grove (ingeniør) (1812-1871) – en dansk ingeniør